**Henri Sillanpää** (s. 4. kesäkuuta 1979 Tornio) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan maalivahti.

Henri Sillanpää pelasi juniorivuotensa Tornion Pallossa. Vuosina 1996–1997 hän pelasi kemiläisessä Visan Pallossa. Sen jälkeen hän siirtyi Veikkausliigassa pelanneeseen Vaasan Palloseuraan neljäksi seuraavaksi kaudeksi 1999–2002.

Kaudella 2003 Sillanpää palasi synnyinseudulleen ja pelasi kauden 2003 Ykkösen TP-47:ssä. Vaikka Torniossa oli vahva nousuvaihe menossa, Sillanpää siirtyi uuteen seuraan. Vantaalainen kohuseura AC Allianssi hankki Sillanpään maaliin kahdeksi seuraavaksi kaudeksi. Sillanpäälle toinen AC Allianssi-kausi oli vaikea, koska seuran taloussotkujen vuoksi palkat jäivät maksamatta. Niinpä Sillanpääkin joutui etsimään uuden seuran.

Kaudeksi 2006 Sillanpää siirtyi takaisin VPS:n joukkueeseen. VPS:n noustua Veikkausliigaan kauden 2005 päätteeksi, lunasti Sillanpää nopeasti asemansa yhtenä liigan parhaista maalivahdeista. Seuraavat neljä kautta Sillanpää olikin VPS:n ykkösmaalivahti ja pelasi 95 Veikkausliigaottelua.

Tammikuussa 2010 Sillanpää kertoi siirtyvänsä Allsvenskanissa pelaavaan GAIS Göteborgiin. GAIS:ssa ykkösmaalivaihdin pelipaikka ei ollut koko ajan selvä. Niinpä syksyllä 2012 Sillanpää siirtyi lainaksi Norjan Tippeligaenissa pelaavaan Tromsø IL:ään, jossa hän pelasi kaksi ottelua, mutta sopimukseen norjalaisseuran kanssa hän ei päässyt. Koska GAIS:ssa paikan saaminen oli vaikeaa, päätti hän lähteä ruotsalaisseurasta. 

Kolme vuotta VPS:stä lähdöstään Sillanpää palasi kolmannen kerran vaasalaisseuraan, joka pelasi edelleen Veikkausliigassa. Hän teki sopimuksen vuoden 2012 lopulla. Kaikkiaan Sillanpäällä on kauden 2014 alussa käynnistymässä 13. Veikkausliigakausi ja pelattuna 251 Veikkausliigaottelua. Lisäksi hän on pelannut Ruotsissa kolmen kauden aikana 32 Allsvenskanin ottelua ja Norjassa kaksi Tippeligan ottelua.

A-maajoukkueessa Sillanpää on toistaiseksi pelannut kuusi ottelua. Maaottelukokemus ei ole tullut MM- tai EM-karsintaotteluissa, vaan lähinnä valmistavissa talvikauden otteluissa. Hänellä on maaottelukokemusta myös nuorten ja poikien maajoukkueista.

Lähteet
-------

* Sillanpää VPS:n sivuilla (Arkistoitu – Internet Archive)
* Sillanpää transfermarkt-tietokannassa
* Sillanpää Veikkausliigan pelaajakortti

### Viitteet

1. ↑  Soininen, Heidi (vast. toim.): *Jalkapallokirja 2013*, s. 441. Suomen Palloliitto, 2013. ISSN 0787-7188.
2. ↑  Sillanpää palaa TP-47:aan *veikkausliiga.com*.  23.2.2003. Viitattu 6.4.2014.
3. ↑  Sillanpää siirtymässä Allianssiin *veikkausliiga.com*.  15.11.2003. Viitattu 6.4.2014.
4. ↑  Veikkausliigan verkkonäyttely / AC ALLIANSSI *urheilumuseo.fi*.  Arkistoitu 22.8.2016. Viitattu 6.4.2014.
5. ↑  Henri Sillanpää harkitsee lähtöä Allianssista *mtv.fi*.  22.11.2005. Viitattu 6.4.2014.
6. ↑  Henri Sillanpää Vaasan Palloseuraan *kaleva.fi*.  31.1.2006. Viitattu 6.4.2014.
7. ↑  VPS-vahti siirtyy Allsvenskaniin *kaleva.fi*.  31.1.2006. Viitattu 6.4.2014.
8. ↑  Sillanpää övertygar i Gais *nyheter24.se*.  27.6.2011.  Arkistoitu 7.4.2014. Viitattu 6.4.2014 (ruotsiksi).
9. ↑  Henri Sillanpään ura jatkuu Norjassa *palloliitto.fi*.  28.8.2012.  Arkistoitu 7.4.2014. Viitattu 6.4.2014.
10. ↑  Sillanpää lämnar GAIS *gais.se*.  30.11.2012. Viitattu 6.4.2014. [vanhentunut linkki]
11. ↑  Henri Sillanpää palaa Vepsuun *veikkausliiga.com*.  11.12.2012. Viitattu 6.4.2014.
12. ↑  Henri Sillanpää *palloliitto.fi*.  Arkistoitu 13.3.2013. Viitattu 6.4.2014.

VPS – Ykkönen
1 Pöyhönen |
2 Lo Giudice |
3 Ceesay |
4 Nuorela |
5 Pitkänen |
6 Nuutinen |
7 Pahkasalo |
8 Strandvall |
9 Jääskä |
10 Morrissey |
11 Sillah |
12 Moses |
13 Suokko |
14 Kassim |
15 Lehtimäki |
16 Laatikainen |
17 Multanen |
18 Abdi |
21 Gatambiye |
22 Marttinen |
23 Niemi |
25 Lindeman |
26 Almén |
27 Sillanpää |
28 Hudd |
29 Ketola |
30 Vahtera |
Valmentaja Nuorela